Előterjesztés Zalakaros Város Önkormányzat Képviselőtestülete 2023. november 23-i ülésére

Tárgy: Kedvezményes parkolási díjak részletszabályainak kiegészítése (Képviselő-testület 151/2023. (IX.26.) számú határozatának kiegészítése)

Előterjesztést készítette: Torma László aljegyző

Tisztelt Képviselőtestület!
	
[bookmark: _Hlk150846313]A Képviselőtestület 2023. szeptember 26-i ülésén 151/2023. (IX.26.) számú határozatában döntött a fizető parkolás bevezetésével kapcsolatban a parkolási díj mértékéről és a kedvezményezettek és kedvezmények köréről.
A képviselőtestületi ülést megelőző bizottsági ülésen a kedvezményes várakozásra jogosultak körének meghatározása kapcsán a bizottság felkérte a Zalakarosi Turisztikai Nonprofit Kft ügyvezetőjét, a kedvezményes várakozási díjra jogosultaknak biztosított bérletre tegyen javaslatot a képviselőtestületi ülésig.
A Kft. ügyvezetője a javaslatot megtette, de arról a képviselőtestület az ülésen nem szavazott. Így most indokolt a határozat kiegészítése az alábbi javaslattal:
· [bookmark: _Hlk150845759]Munkavállalói várakozási hozzájárulás – kérelemre (személyesen)– annak a munkavállalónak adható, amelynek munkahelye (akár székhely, telephely vagy fióktelep) Zalakaros területén van, a tulajdonában lévő gépjárműre 
Munkavállalói hozzájárulás kiváltása esetén kedvezményes várakozási díjat kell fizetni, amelynek összege 5.000, - Ft / hó/gépjármű.
Munkavállalói várakozási hozzájárulás kiadásának feltételei:
1.	munkahelyként cégbíróság által bejegyzett székhely, telephely vagy fióktelep Zalakaros területén,
2.	munkaviszonyt igazoló dokumentum.
3.	kérelem munkavállalói várakozási hozzájárulás igényléséhez
4.	negyedéves várakozási díj megfizetése 15.000, -/ negyedév/gépjármű).
· Gazdálkodói várakozási hozzájárulás – kérelemre (személyesen)– annak a gazdálkodónak (cégnek, egyéni vállalkozónak) adható, amelynek székhelye, telephelye vagy fióktelepe Zalakaros területén van, a tulajdonában lévő gépjárműre 
Gazdálkodói hozzájárulás kiváltása esetén kedvezményes várakozási díjat kell fizetni, amelynek összege 5.000, - Ft / hó/gépjármű.  
A gazdálkodói várakozási hozzájárulás kiadásának feltételei:
1.	cégbíróság által bejegyzett székhely, telephely vagy fióktelep Zalakaros területén,
2.	a kérelem beadásának időpontjában a kérelmezőnek helyi adó vagy más jogcímen Zalakaros Önkormányzatával szemben tartozása nem áll fenn.
3.	A gazdálkodói várakozási hozzájárulás igényléséhez szükséges dokumentumok:
4.	kérelem gazdálkodói várakozási hozzájárulás igényléséhez
5.	30 napnál nem régebbi cégkivonat (elegendő a másolat is)
6.	aláírási címpéldány (elegendő a másolat is)
7.	meghatalmazás (amennyiben nem a cég képviseletére jogosult jár el)
8.	negyedéves várakozási díj megfizetése 15.000, -/ negyedév/gépjármű).


Határozati javaslat:
[bookmark: _Hlk119656102]1./ Zalakaros Város Önkormányzat Képviselőtestülete a kedvezményes parkolási díjak részletszabályairól szóló 151/2023. (IX.26.) számú határozatának I. pontjában a megalkotandó önkormányzati parkolási rendelet alapját képező településpolitikai döntéseket az alábbi két ponttal egészíti ki:
· Munkavállalói várakozási hozzájárulás – kérelemre (személyesen)– annak a munkavállalónak adható, amelynek munkahelye (akár székhely, telephely vagy fióktelep) Zalakaros területén van, a tulajdonában lévő gépjárműre 
Munkavállalói hozzájárulás kiváltása esetén kedvezményes várakozási díjat kell fizetni, amelynek összege 5.000, - Ft / hó/gépjármű.
Munkavállalói várakozási hozzájárulás kiadásának feltételei:
1.	munkahelyként cégbíróság által bejegyzett székhely, telephely vagy fióktelep Zalakaros területén,
2.	munkaviszonyt igazoló dokumentum.
3.	kérelem munkavállalói várakozási hozzájárulás igényléséhez
4.	negyedéves várakozási díj megfizetése 15.000, -/ negyedév/gépjármű).
· Gazdálkodói várakozási hozzájárulás – kérelemre (személyesen)– annak a gazdálkodónak (cégnek, egyéni vállalkozónak) adható, amelynek székhelye, telephelye vagy fióktelepe Zalakaros területén van, a tulajdonában lévő gépjárműre 
Gazdálkodói hozzájárulás kiváltása esetén kedvezményes várakozási díjat kell fizetni, amelynek összege 5.000, - Ft / hó/gépjármű.  
A gazdálkodói várakozási hozzájárulás kiadásának feltételei:
1.	cégbíróság által bejegyzett székhely, telephely vagy fióktelep Zalakaros területén,
2.	a kérelem beadásának időpontjában a kérelmezőnek helyi adó vagy más jogcímen Zalakaros Önkormányzatával szemben tartozása nem áll fenn.
3.	A gazdálkodói várakozási hozzájárulás igényléséhez szükséges dokumentumok:
4.	kérelem gazdálkodói várakozási hozzájárulás igényléséhez
5.	30 napnál nem régebbi cégkivonat (elegendő a másolat is)
6.	aláírási címpéldány (elegendő a másolat is)
7.	meghatalmazás (amennyiben nem a cég képviseletére jogosult jár el)
8.	negyedéves várakozási díj megfizetése 15.000, -/ negyedév/gépjármű).

Határidő: 2024. január 26.
Felelős: Novák Ferenc polgármester


Zalakaros, 2023. november 14.	                    
                                                                                                      	           Novák Ferenc
					        				polgármester


Tájékoztatásul a képviselőtestület számára a kiegészítésre javasolt határozat

[bookmark: _Hlk150844992]Képviselő-testület 151/2023. (IX.26.) számú határozata:
I.
Zalakaros Város Önkormányzat Képviselő-testülete a fizető parkolás bevezetésének a tárgyában megbízott munkacsoport tájékoztatóját elfogadja.

A megalkotandó önkormányzati parkolási rendelet alapját képező településpolitikai döntéseket az alábbiak szerint állapítja meg: 
• a díjköteles várakozási időszak: a parkolási üzemidő egységesen hétfőtől vasárnapig 8.00–18.00-ig tart, a parkolási üzemidő szezonban (07.01.-08.31.) hétfőtől vasárnapig 8.00–21.00-ig tart.
 • a fizetendő parkolási díjak mértéke: a fizetendő parkolási díjak mértékét bruttó 300 Ft/óra összegben, napijegy esetében bruttó 2 000 Ft/nap összegben, illetve a 3 napos jegy esetében 5 000 Ft összegben állapítja meg.
• a díjfizetés alól mentesítettek köre:	 A zalakarosi állandó lakóhellyel rendelkező magánszemélyek, amennyiben a tulajdonukban lévő gépjárműre díjmentes parkolásra jogosító bérletet igényelnek, 5 000 Ft/év/gépjármű adminisztrációs díj megfizetése ellenében
Felhatalmazza a polgármestert, hogy a képviselő-testület fenti részletkérdésekben hozott döntései alapján terjessze be az önkormányzat rendelettervezetét. 

